भोजमा मासु खाँदा अड्केको होस् अथवा दैनिक रूपमा सागसब्जी अड्केको होस्, त्यसलाई फ्लस गरेर हटाउनुको सट्टा मानिसहरू सिन्काले कोट्याउँछन् । यसले गर्दा रक्तस्राव हुने, गिजा–दाँत फाट्ने जस्ता जोखीम हुन्छ । सिन्काले कोट्याउँदा दाँतको हड्डीमा समेत असर पर्छ । यसले गर्दा दाँतको बीचमा कीरा लाग्छ । यसबाट बिरामीलाई असह्य दुखाइ हुन्छ । यसको उपचारसमेत जटिल बन्छ । दुईओटा दाँतलाई कीराले खाएको छ भने यस्तो ठाउँमा सिमेण्ट भर्न निकै गाह्रो हुन्छ । र, सिमेण्ट भरे पनि समस्या भइरहन्छ । त्यसको दिगो उपचारका लागि पछि आरसीटीसम्म गर्नुपर्ने हुन्छ ।
